S'obri el Nou Auditori de la Unió Musical d'Alaquàs amb una prova acústica de la Banda Simfònica
04/03/2003 9:57:00

# S'obri el Nou Auditori de la Unió Musical d'Alaquàs amb una prova acústica de la Banda Simfònica

*   04/03/2003 9:57:00
*   [Imprimir](#)
*   Compartir
*    https://www.alaquas.org/documento.asp?id\_do=8445

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8445%2F0&title=Ajuntament%20d%27Alaqu%C3%A0s.%20Premsa.S%27obri%20el%20Nou%20Auditori%20de%20la%20Uni%C3%B3%20Musical%20d%27Alaqu%C3%A0s%20amb%20una%20prova%20ac%C3%BAstica%20de%20la%20Banda%20Simf%C3%B2nica)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8445/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8445/8445_Form_4.jpg)](https://www.alaquas.org/ficheros/documentos/2003/2/8445/8445_Form_10.jpg "<a href='https://www.alaquas.org/ficheros/documentos/2003/2/8445/8445_Form_10.jpg' target=_blank><i class='fa fa-external-link' aria-hidden='true'></i>.S'obri el Nou Auditori de la Unió Musical d'Alaquàs amb una prova acústica de la Banda Simfònica</a>")

Al mateix acte va tindre lloc la signatura del Consorci entre l'Ajuntament d'Alaquàs i la UMA

El passat dissabte 1 de març, es va obrir el Nou Auditori de la Unió Musical d'Alaquàs, en un concert de prova acústica que va realitzar la Banda Simfònica de la UMA. Amb aquest concert es va presentar al públic assistent el que és un dels projectes més importants per a aquesta entitat i per a la cultura de la ciutat: el Nou Auditori.

En aquest mateix acte, i davant del nombrós públic que omplia la platea de l'Auditori, es va signar el Consorci entre l'Ajuntament d'Alaquàs i la Unió Musical, amb què es regularan els usos compartits d'aquestes noves instal·lacions. L'Alcalde d'Alaquàs, Jorge Alarte, acompanyat per Josep Maria Planells, President de l'entitat musical, compartiren escenari en aquest dia tan important, en un dels moments més aplaudits pel públic assistent.

Josep Mª Planells va tindre unes paraules d'agraïment per a a tota la gent que havia fet possible aquesta obra, i molt especialment a l'arquitecte encarregat del projecte, Rafa Gil, i a l'Ajuntament. Així mateix, va fer menció especial a la tasca desenvolupada pels músics, per la projecció artística donada a l'entitat, i als socis, per la seua implicació en el desenvolupament del col·lectiu.

En la seua intervenció, l'Alcalde d'Alaquàs, Jorge Alarte, va remarcar la importància d'aquest nou espai tan important per a la cultura de la ciutat, realitzat gràcies a l'esforç col·lectiu de totes i tots.

Amb aquest acte s'inicia una nova etapa per a la UMA, entitat històrica de la ciutat, que compta amb més de mig segle d'història. El projecte de construcció del Nou Auditori i remodelació de la seu social i de les dependències de l'escola, on s'imparteixen les diferents disciplines artístiques, va ser presentat l'any 2001. Ara, a les primeries del 2003, aquest projecte és ja una realitat.

El Nou Saló de l'Auditori compta amb un total de 344 butaques, 4 d'aquestes per a discapacitats. L'escenari polivalent, de 180 metres quadrats, acollirà representacions teatrals, audicions musicals, entre d'altres.

El programa d'actuacions previst amb motiu de l'obertura d'aquest nou espai, el va iniciar el Grup de Danses de l'Olivar, que va ballar les següents peces: "Valencianes d'Albal", "Ball de Quadre", "Jota d'Alaquàs" i per últim, "Bolero Vell" i "Fandango de Tres".

Tot seguit, es va realitzar un simbòlic acte de benvinguda a les noves i els nous músics de la banda Simfònica. L'Alcalde d'Alaquàs, junt a Planells van procedir al lliurament d'obsequis per a les i els joves músics, que van estar acompanyats pels pares.

Aquest acte va donar pas a l'actuació de la Banda Simfònica de la UMA, que sota la direcció de T. Aparicio, va interpretar la peça "Navarra" del compositor valencià B. Adam Ferrero i "Tribute to Rudy Wiedoeft" de Gunter Schuller. I en darrer lloc, l'orquestra va interpretar alguns fragments de la la BSO de la pel·lícula "El señor de los anillos", mentre en la pantalla gegant que hi havia darrere de les i els músics es projectaven les seqüències a las què pertanyia la música, en una sincronització perfecta.

El Nou Auditori de la UMA és a partir d'aquest moment, junt al recentment obert Castell-Palau, un dels espais culturals més importants de la ciutat.